# **DECIZIA ETAPEI DE ÎNCADRARE**

## Nr. din

Ca urmare a solicitării de emitere a acordului de mediu adresate de **COMUNA HÂNȚEȘTI**, cu sediul în comuna Hănțești, Judetul Suceava, înregistrată la APM Suceava cu nr. 9884/13.09.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE** privind evaluarea efectelor anumitor proiecte publice şi private asupra mediului.

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 17.09.2018, că proiectul **“Înființare infrastructură de apă uzată în comuna Hănțești, județul Suceava“** propus a fi amplasat în comuna Hănțești, sat Hănțești, judetul Suceava, nu se supune evaluării impactului asupra mediului şi **se supune evaluării adecvate**.

Pentru continuarea procedurii titularul va depune:

1. **Studiul de evaluare adecvată** întocmit în conformitate cu prevederile Ordinului Ministerului Mediului şi Pădurilor nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar.
2. **Aviz de gospodărire a apelor.**
3. **Aviz al custodelui sitului Natura 2000 ROSCI 0391 Siretul Mijlociu - Bucecea**, conform art. 28 din Ordonanțade Urgență nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu completările și modificările ulterioare.

Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10 b). proiecte de dezvoltare urbană și la pct. 11 c). stații pentru epurarea apelor uzate, altele decât cele prevăzute în anexa nr. 1.

b) Conform criteriilor de selecție din Anexa 3 la HG nr. 445/2009:

**1. Caracteristicile proiectului**

a) mărimea proiectului:

Prin prezentul proiect se propune înființarea infrastucturii de apă uzată și statie de epurare în com. Hănțești, jud. Suceava:

- retea apa uzata L = 15.130 ml, din care 13.265 ml retea apa uzata curgere gravitationala si 1.865 ml retea apa uzata sub presiune (refulare).

- statie pompare apa uzata – 5 bucati

Amplasarea conductelor de canalizare față de conductele de alimentare apă se vor executa decalat, pe verticala si pe orizontala, la o adancime medie de 2.5 m.

Căminele de vizitare pentru canalizare sunt în număr de 300 bucăţi în aliniamente la distanţa de maxim 50 m sau la orice schimbare de direcţie, care permit accesul la canale în scopul controlării şi întreţinerii stării acestora.

Subtraversarile de drum judetean și rauri/parauri se vor executa prin foraje orizontale dirijate, de catre o firma specializata, avand ca protectie de conducte din otel de diferite diametre.

- staţia de epurare containerizată, modulată, monobloc cu debitul Quz zi max = 286 mc/zi, (2000 locuitori echivalenți).

Construcţia staţiei de epurare

Echipamentele tehnologice sunt montate în bazin de beton.

Sistemul este alcătuit din următoarele componente:

- Statie de pompare echipata cu gratar rar actionat manual

- Pre-epurarea mecanica fina realizata cu echipament integrat de sitare-deznisipare-indepartare grasimi

- Zonă anoxică pentru denitrificare

- Compartiment de aerare

- Sistem de aerare cu bule fine in bazinul de oxidare-nitrificare

- Sistem de aerare cu bule fine in bazinul de denitrificare

- Sistem de aerare cu bule medii in depozitul de namol

- Echipament pentru reducerea fosforului

- Decantor secundar

- Echipament pentru indepartarea spumei de la suprafata decantorului secundar si a grasimilor de la suprafata cilindrului de linistire

- Sistem recirculare nămol

- Ingrosator de namol

- Suflante de aer

- Sonda de oxigen

- Sonda de suspensii

- Pasarela + balustrada interna statiei de epurare

- Echipamente depozit de namol

- Instalatie pentru deshidratarea namolului

- Debitmetru inductiv

- Dezinfectie efluent cu sistem de dozare hipoclorit de sodiu

- Automatizare (include monitorizarea si vizualizarea datelor cu transmitere avarii via SMS)

Gura de vărsare va fi realizată din beton armat cu plase sudate şi va permite descărcarea apelor epurate în emisar prin intermediul conductei de evacuare realizata din PP corugat cu Di 400 mm. La capatul acesteia se va prevede și un clapet de sens.

În zona gurii de vărsare malul se va proteja amonte şi aval cu gabioane umplute cu piatra silicioasa pe o lungime de 40 ml, pentru prevenirea erodării malului stâng al râului Hănțești în zona statiei de epurare.

*Utilităţile necesare pentru organizarea de şantier:*

* Apa potabila - din sursa proprie.
* Energie electrica – va fi asigurata de reteaua electrica din localitate.
* Deşeurile: care vor rezulta din activitatea de execuţie a proiectului vor fi colectate separat și transportate de pe teren la un depozit autorizat de deşeuri prin grija constructorului/titularului.

b) *cumularea cu alte proiecte:* în prezent se desfășoară execuția rețelei de alimentare cu apă;

c) *utilizarea resurselor naturale*: nu este cazul;

d) *producția de deșeuri*:

Principalele categorii de deşeuri care vor rezulta din activitatea de execuţie a proiectului sunt:

* pulberi ciment de la operaţiile de construcţii şi finisaje;
* pământul în exces de la operaţiile de săpături

Pe toată durata execuţiei deşeurile rezultate vor fi transportate de pe teren şi duse la un depozit autorizat de deşeuri.

Deșeurile menajere și reciclabile ale locatarilor vor fi stocate selectiv și predate către societăți autorizate din punct de vedere al protecției mediului pentru activități de colectare/valorificare/eliminare.

*e) poluarea şi alte efecte nocive*:

- pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

*f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

i) *riscurile pentru sănătatea umană*: efectul va fi pozitiv prin colectarea şi epurarea apelor uzate menajere.

**2. Localizarea proiectului**

a) *utilizarea actuala şi aprobată a terenurilor*: conform certificatului de urbanism nr. 44/14.08.2017 eliberat de Comuna Hănțești, jud. Suceava terenul este situat în intravilanul și extravilanul localităţii și este proprietatea beneficiarului. Folosința actuală: parțial drum județean, drum comunal, drum de exploatare agricolă și teren neproductiv.

b) *bogăţia, disponibilitatea, calitatea şi capacitatea de regenerare relative ale resurselor natural( inclusive solul, terenurile, apa şi biodiversitatea) din zonă şi din subteranul acesteia:* nici unul din criteriile enumerate nu vor fi afectate de implementarea proiectului propus.

*c) capacitatea de absorbţie a mediulu naturali, acordându-se o atenţie specială următoarelor zone:*

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) rezervaţii şi parcuri naturale – nu este cazul;

v) zone clasificate sau protejate de dreptul naţional; zone NATURA 2000 desemnate în conformitate cu Directiva 92/43/CEE şi Directiva 2009/147/CE: amplasamentul propus (gura de evacuare) este situat în **situl NATURA 2000 ROSCI0391 Siretul Mijlociu – Bucecea**.

vi) zonele în care au existat deja cazuri de nerespectare a standardelor de calitate a mediului prevăzute de legislaţia în vigoare şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – Investiția propusă traversează zone construite protejate cu valoare istorică (grad II).

**3. Caracteristicile impactului potenţial**

*a). importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). natura impactului-* va fi cauzat de lucrările de terasamente şi construcţii, cu un impact redus asupra mediului,

*c). natura transfrontieră a impactului-*  lucrările propuse nu au efecte transfrontieră;

*d). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*e). probabilitatea impactului* – impact redus, pe perioada de execuţie şi în perioada de funcţionare a obiectivului;

*f). debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). *posibilitatea de reducere efectivă a impactului* - prin utilizarea de tehnologii curate, cu impact cât mai redus asupra factorilor de mediu şi asupra populaţiei.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

a) Proiectul face obiectul prevederilor OM nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSCI0391 Siretul Mijlociu – Bucecea.**

b) Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSCI0391 Siretul Mijlociu – Bucecea.**

c) Necesitatea stabilirii dacă proiectul propus afectează aria protejată **NATURA 2000 ROSCI0391 Siretul Mijlociu – Bucecea.**

**Studiul de evaluare adecvată** va fi întocmit în conformitate cu prevederile Ordinului Ministerului Mediului şi Pădurilor nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în Certificatul de urbanism 44/14.08.2017 eliberat de Comuna Hănțești, jud. Suceava.

- Obiectivul “Înființare infrastructură de apă uzată în comuna Hănțești, județul Suceava“ va fi pus în funcțiune doar după executarea rețelei de alimentare cu apă.

- toate suprafețele de teren rămase neocupate de construcții vor fi readuse la starea inițială.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii de salubritate autorizaţi.

- nivelul de zgomot generat de desfăşurarea lucrărilor se va încadra în prevederile STAS 10009/2017 acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;

- se vor obţine toate avizele prevăzute în certificatul de urbanism;

- la finalizarea lucrarilor se va intocmi documentatia pentru obtinerea autorizatiei de mediu.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Prezenta decizie este valabilă pe toată perioada de aplicare a proiectului.

**La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 49 din Ord. 135 /2010 privind aprobarea Metodologiei de aplicare a evaluarii impactului asupra mediului pentru proiecte publice si private.**

**Procesul-verbal intocmit in situatia prevazuta anterior se anexeaza si face parte integranta din procesul-verbal de receptie la terminarea lucrarilor.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

Şef Serviciu Avize, Acorduri, Autorizaţii

Intocmit